STP ลุยโรดโชว์ออนไลน์ 31 พ.ค.นี้ ก่อนขาย “ไอพีโอ” 25.40 ล้านหุ้น
STP เตรียมจัดงานโรดโชว์ผ่านระบบออนไลน์ ก่อนขาย “ไอพีโอ” 25.40 ล้านหุ้น เปิดกลยุทธ์- ชูจุดเด่นธุรกิจ 31 พ.ค.นี้
STP เตรียมจัดงานโรดโชว์ผ่านระบบออนไลน์ ก่อนขาย “ไอพีโอ” 25.40 ล้านหุ้น เปิดกลยุทธ์- ชูจุดเด่นธุรกิจ 31 พ.ค.นี้
25 พ.ค. 2565

บริษัท สหไทยการพิมพ์และบรรจุภัณฑ์ จำกัด (มหาชน) หรือ STP ผู้เชี่ยวชาญในธุรกิจการพิมพ์บรรจุภัณฑ์กระดาษและสิ่งพิมพ์ทุกชนิด เตรียมพร้อมเสนอขายหุ้น IPO จำนวน 25.40 ล้านหุ้น ล่าสุด นายสุรนัย โรจน์วงศ์จรัต ประธานเจ้าหน้าที่บริหาร พร้อมด้วยผู้บริหารของบริษัทฯ และ นางสาวสุวิมล ศรีโสภาจิต ผู้ช่วยกรรมการผู้จัดการ บล. เคจีไอ (ประเทศไทย) จำกัด (มหาชน) ในฐานะที่ปรึกษาทางการเงิน รวมทั้ง นางยอดฤดี สันตติกุล กรรมการบริหาร หัวหน้าสายงานตลาดทุน บล. เอเซีย พลัส จำกัด แกนนำการจัดจำหน่ายหลักทรัพย์ เตรียมจัดงานโรดโชว์ผ่านระบบออนไลน์ ให้ข้อมูลสรุปการเสนอขายหุ้น IPO แก่นักลงทุนรายย่อย
ทั้งนี้เพื่อแนะนำธุรกิจ จุดเด่น และ ผลการดำเนินงานที่เติบโตแข็งแกร่ง รับดีมานด์บรรจุภัณฑ์พุ่ง รวมถึงแผนยุทธศาสตร์การเติบโตของบริษัทฯ เดินหน้าขยายกำลังการผลิตรับโอกาสจากฐานลูกค้าหลักในกลุ่มอาหารคนและอาหารสัตว์เลี้ยงที่ขยายตัว แถมยังมีฐานลูกค้าในกลุ่มเครื่องดื่ม และกลุ่มอื่นๆ ที่เตรียมบุกตลาดเพิ่มในอนาคต
สำหรับการจัดงานครั้งนี้นักลงทุนที่กำลังมองหาหุ้นพื้นฐานดีและมีศักยภาพการเติบโต ห้ามพลาดรับชมงาน STP IPO ROADSHOW ในวันอังคารที่ 31 พฤษภาคม 2565 นี้ตั้งแต่เวลา 13.20 – 15.00 น. โดยสามารถรับชมการถ่ายทอดสดทางเพจ IR PLUS : https://web.facebook.com/irplus